इस जीत में अब्‍बास ने दस विकेट का योगदान दिया. अब्‍बास ने पहली पारी में 5/33 और दूसरी पारी में 62/5 का प्रदर्शन किया. इसके लिए उन्‍हें मैन ऑफ द मैच चुना गया. जबकि दो मैचों की सीरीज में इस गेंदबाज़ ने 10.58 के औसत से 17 शिकार किए, जो कि पाकिस्‍तान के टेस्‍ट इतिहास में एक सीरीज में 15 या फिर उससे अधिक विकेट लेने वाले गेंदबाजों में सर्वश्रेष्‍ठ औसत है. इससे पहले यह रिकॉर्ड मोहम्‍मद आसिफ के नाम था, जिन्‍होंने 2006 में श्रीलंका के खिलाफ दो मैचों की सीरीज में 10.76 के औसत से 17 विकेट लिए थे.